Senato

Senato el xe el nome che inte el parlamento de pareci ordinamenti bicamerałi a vien atribuìo a una de łe do camare e, precixamente, alla cusì dita camara alta. El nome el deriva da queło del Senato romano e inte ła storia, prima de 'rivare a indicar una de łe camare del parlamento, a xe sta largamente doparà par dexignar cołegi statałi de vario tipo, par ło pì investìi de funsion consultive inte i confronti del sovrano o dei organi de governo (a se veda, par exenpio, el Senato de ła Republica de Venesia). El primo uxo del termine par dexignar ła camara alta el risałe ała Costitusion dei Stati Unii, in seguito imità da parece altre. I menbri del senato i se ciama senadori El titoło el xe altresì atribuìo in tałuni sistemi monocamerałi a serti menbri de ła camara unica che i diferensia dai altri par łe modałità de ełesion; questo a capita, par exenpio, in alcuni stati federałi o rejonałi dove ła costitusion ła prevede on serto numaro de parlamentari in rapresentansa dei singołi stati o rejon, sensa parò crear na seconda camara..

 Note 

Categoria:Derito costitusionałe
Categoria:Derito